Seksjonsleiar John Magnus Brekken Løkenflaen, Seksjon for etterforskning av organisert kriminalitet i Oslo politidistrikt.

Kva kan vera bakgrunnen for den store skilnaden mellom Oslo pd og Vest pd som vist i forskingsgrunnlaget til Heidi Fischer Bjelland?

Det er vanskelig å gi et enkelt svar. En slik sammenligning må for eksempel også se på forskjeller mellom byenes størrelse, beliggenhet, demografi og samlede kriminalitetsutfordringer, samt omfang og oversiktlighet når det gjelder kriminelle miljøer. Et annet viktig moment er også organiseringen av politiets innsats. Politiet i Vest har i flere år jobbet godt innen menneskehandelsfeltet. Det har også politiet i Oslo, men her har arbeidet hatt en mer skiftende organisering. Nå har vi samlet vår spisskompetanse og erfaring innen menneskehandel ved et eget permanent avsnitt (siden høsten 2015). Der jobber erfarne etterforskere og operativt personell sammen, noe som gir bedre samhandling og fordypning i fagfeltet. De jobber også målrettet med å styrke kunnskap hos ordenspatruljene og andre om menneskehandel. Vi mener dagens organisering er hensiktsmessig for å kunne jobbe godt på fagfeltet, og gir oss bedre samhandling på tvers av enheter.

Bjelland såg i perioden 2003-2013 at politiet blei ein stadig svakare aktør (initierte færre menneskehandel-saker). Deler Oslo pd denne oppfatninga?

Dette er data som ligger 10-15 år tilbake i tid og jeg tenker det er vanskelig å si noe om dette. Rent generelt kan jeg si at vi i Oslo deler oppfatningen som fremkommer i forskningen om at det er enklere å etterforske saker der politiet selv initierer etterforskningen og tar hånd om initialfasen, sammenliknet med en sak der fornærmede for eksempel kommer til politiet etter 2-3 år og anmelder menneskehandel.

Er Oslo politidistrikt nøgd med arbeidet som blir lagt ned mot menneskehandel?

Vi mener vi nå har en god organisering og mer helhetlig tilnærming, og menneskehandel er høyt prioritert. Samtidig er vi opptatt av stadig å effektivisere og bedre samhandling internt i politidistriktet og mellom politidistriktene. Det er viktig å dele erfaringer og kunnskap, og i så måte er Exit-gruppen i Bergen en god samarbeidspartner for oss. Utfordringen er i større grad knyttet til kapasitet til å håndtere alle hovedstadens utfordringer i like stor grad til enhver tid. Vi kunne selvsagt ønsket oss enda større kapasitet så vi kunne utrettet enda mer, men vi forsøker å bruke ressursene våre så effektivt som mulig, og vi jobber dedikert på fagfeltet – både forebyggende og med komplekse etterforskninger.



Menneskehandelsavsnittet har som sagt brukt mye tid på øke bevisstheten innad i politidistriktet om menneskehandel, og vi mottar nå stadig flere bekymringsmeldinger fra andre enheter om mulige ofre for menneskehandel. I tillegg har vi jobbet målrettet for å styrke samarbeidet med organisasjoner og andre samarbeidspartnere. Vi mener at vi nå har et bedre samarbeid enn tidligere også med disse. Det er viktig for ofre for menneskehandel at aktørene rundt dem samarbeider godt. Vi mener vår innsats på feltet gjenspeiles i en rapport fra Ida Kock ("sexsalg.no" fra 2017) når hun beskriver at hun oppfatter at prostituerte har tillit til politiet, at de ønsker å forholde seg til oss og dele informasjon med oss. Å bygge tillit mellom politiet og prostituerte og deres interesseorganisasjoner, er viktig for å kunne redusere antall ofre for menneskehandel.